stanford-oval/wikipedia huggingface dataset:
หมู่เกาะเวอร์จินในโอลิมปิกเยาวชนฤดูร้อน 2014
แหล่งข้อมูลอื่น

เว็บไซต์ทางการ
| ด ค กประเทศที่เข้าร่วมแข่งขันโอลิมปิกเยาวชนฤดูร้อน 2014 ที่ หนานจิง สาธารณรัฐประชาชนจีน |
| --- | --- | --- |
| แอฟริกา |   แอลจีเรีย   แองโกลา   เบนิน   บอตสวานา   บูร์กินาฟาโซ   บุรุนดี   แคเมอรูน   กาบูเวร์ดี   แอฟริกากลาง   ชาด   คอโมโรส   สาธารณรัฐคองโก   สาธารณรัฐประชาธิปไตยคองโก   จิบูตี   อียิปต์   อิเควทอเรียลกินี   เอริเทรีย   เอธิโอเปีย   กาบอง   แกมเบีย   กานา   กินี   กินี-บิสเซา   โกตดิวัวร์   เคนยา   เลโซโท   ไลบีเรีย   ลิเบีย   มาดากัสการ์   มาลาวี   มาลี   มอริเตเนีย   มอริเชียส   โมร็อกโก   โมซัมบิก   นามิเบีย   ไนเจอร์   ไนจีเรีย   รวันดา   เซาตูแมอีปริงซีป   เซเนกัล   เซเชลส์   เซียร์ราลีโอน   โซมาเลีย   แอฟริกาใต้   ซูดาน   สวาซิแลนด์   แทนซาเนีย   โตโก   ตูนิเซีย   ยูกันดา   แซมเบีย   ซิมบับเว  |  |
| อเมริกา |   แอนทีกาและบาร์บิวดา   อาร์เจนตินา   อารูบา   บาฮามาส   บาร์เบโดส   เบลีซ   เบอร์มิวดา   โบลิเวีย   บราซิล   หมู่เกาะบริติชเวอร์จิน   แคนาดา   หมู่เกาะเคย์แมน   ชิลี   โคลอมเบีย   คอสตาริกา   คิวบา   ดอมินีกา   สาธารณรัฐโดมินิกัน   เอกวาดอร์   เอลซัลวาดอร์   กรีเนดา   กัวเตมาลา   กายอานา   เฮติ   ฮอนดูรัส   จาเมกา   เม็กซิโก   นิการากัว   ปานามา   ปารากวัย   เปรู   ปวยร์โตรีโก   เซนต์คิตส์และเนวิส   เซนต์ลูเชีย   เซนต์วินเซนต์และเกรนาดีนส์   ซูรินาม   ตรินิแดดและโตเบโก   สหรัฐ   อุรุกวัย   เวเนซุเอลา   หมู่เกาะเวอร์จิน  |  |
| เอเชีย |   อัฟกานิสถาน   บาห์เรน   บังกลาเทศ   ภูฏาน   บรูไน   กัมพูชา   จีน   ติมอร์-เลสเต   ฮ่องกง   อินเดีย   อินโดนีเซีย   อิหร่าน   อิรัก   ญี่ปุ่น   จอร์แดน   คาซัคสถาน   เกาหลีเหนือ   เกาหลีใต้   คูเวต   คีร์กีซสถาน   ลาว   เลบานอน   มาเลเซีย   มัลดีฟส์   มองโกเลีย   พม่า   เนปาล   โอมาน   ปากีสถาน   ปาเลสไตน์   ฟิลิปปินส์   กาตาร์   ซาอุดีอาระเบีย   สิงคโปร์   ศรีลังกา   ซีเรีย   จีนไทเป   ทาจิกิสถาน   ไทย   เติร์กเมนิสถาน   สหรัฐอาหรับเอมิเรตส์   อุซเบกิสถาน   เวียดนาม   เยเมน  |  |
| ยุโรป |   แอลเบเนีย   อันดอร์รา   อาร์มีเนีย   ออสเตรีย   อาเซอร์ไบจาน   เบลารุส   เบลเยียม   บอสเนียและเฮอร์เซโกวีนา   บัลแกเรีย   โครเอเชีย   ไซปรัส   เช็กเกีย   เดนมาร์ก   เอสโตเนีย   ฟินแลนด์   ฝรั่งเศส   จอร์เจีย   เยอรมนี   สหราชอาณาจักร   กรีซ   ฮังการี   ไอซ์แลนด์   ไอร์แลนด์   อิสราเอล   อิตาลี   ลัตเวีย   ลีชเทินชไตน์   ลิทัวเนีย   ลักเซมเบิร์ก   มาซิโดเนีย   มอลตา   มอลโดวา   โมนาโก   มอนเตเนโกร   เนเธอร์แลนด์   นอร์เวย์   โปแลนด์   โปรตุเกส   โรมาเนีย   รัสเซีย   ซานมารีโน   เซอร์เบีย   สโลวาเกีย   สโลวีเนีย   สเปน   สวีเดน   สวิตเซอร์แลนด์   ตุรกี   ยูเครน  |  |
| โอเชียเนีย |   อเมริกันซามัว   ออสเตรเลีย   หมู่เกาะคุก   ฟีจี   กวม   คิริบาส   หมู่เกาะมาร์แชลล์   ไมโครนีเชีย   นาอูรู   นิวซีแลนด์   ปาเลา   ปาปัวนิวกินี   ซามัว   หมู่เกาะโซโลมอน   ตองงา   ตูวาลู   วานูวาตู  |  |
| อื่นๆ |   นักกีฬาอิสระ   ทีมผสม  |  |
ฟอรูง

ฟอรูงที่เมืองญะร็อชในจอร์แดน
ฟอรูง (ละติน: forvm) เป็นพื้นที่สาธารณะในกลางเมืองโรมัน เป็นที่รวมของสังคม มีกิจกรรมหลากหลาย เช่น การประชุมด้านการเมือง การนัดพบ เป็นต้น ต้นแบบของฟอรูงโรมันและฟอรูงจักรพรรดิในกรุงโรม สามารถพบเห็นได้ในอิตาลี (มักเป็นจัตุรัสในเมืองสมัยใหม่) และในจักรวรรดิโรมัน อย่างเช่นที่
ฟอรูงโรมันที่พิลิปปอย (ฟีลีปี) ประเทศกรีซ
ฟอรูงโรมันที่ลุกกา ปัจจุบันคือ จัตุรัสนักบุญมีคาเอล (Piazza San Michele) ประเทศอิตาลี
ฟอรูงโรมันที่เวโรนา ปัจจุบันคือ จัตุรัสตลาด (Piazza delle Erbe) ประเทศอิตาลี
ฟอรูงโรมันที่ปอมเปอี ประเทศอิตาลี
ฟอรูงโรมันที่เมรีดา ประเทศสเปน
ในเมืองโรมันใหม่ ฟอรูงมักจะอยู่ตรงทางแยกที่ถนนหลักแนวเหนือ-ใต้ (การ์โด) ตัดกับถนนหลักแนวตะวันออก-ตะวันตก (แดกุมานุส)
มุกะอ์อับ

| มุกะอ์อับ |
| --- | --- |
المكعّب

ข้อมูลทั่วไป
สถานะ: กำลังก่อสร้าง
สถาปัตยกรรม: สไตล์นัจดีสมัยใหม่
ที่ตั้ง: ริยาด, ซาอุดีอาระเบีย
เริ่มสร้าง: ค.ศ. 2024
คาดว่าจะแล้วเสร็จ: ค.ศ. 2030
เจ้าของ: บริษัทพัฒนานิวมูรับบะห์
ความสูง: 400 m (1,300 ft)
มุกะอ์อับ (Mukaab; อาหรับ: المكعّب, อักษรโรมัน: mukaʻʻab, แปลตรงตัว 'ลูกบาศก์', [mukaʕʕab]) เป็นโครงการสถาปัตยกรรมที่เสนอก่อสร้างตึกระฟ้าทรงลูกบาศก์สูง 400 เมตร (1,300 ฟุต) ในเขตอัลกิรวาน กรุงริยาด ประเทศซาอุดีอาระเบีย ซึ่งเป็นหนึ่งในห้าย่านที่พัฒนาในโครงการอสังหาริมทรัพย์ นิวมูรับบะห์ โดยเปิดตัวในเดือนกุมภาพันธ์ ค.ศ. 2023 รูปแบบทรงลูกบาศก์และการออกแบบได้รับแรงบันดาลใจจากพระราชวังมูรับบะห์
แหล่งข้อมูลอื่น

ไม่พบ URL โปรดระบุ URL ที่นี่หรือเพิ่ม URL ในวิกิสนเทศ
จังหวัดทากาโอะ

จังหวัดทากาโอะ (ญี่ปุ่น: 高雄州; โรมาจิ: Takao-shū) เป็นหนึ่งในเขตการปกครองของไต้หวันในช่วงที่อยู่ภายใต้การปกครองของจักรวรรดิญี่ปุ่น จังหวัดทากาโอะประกอบด้วยนครเกาสฺยงและเทศมณฑลผิงตงในปัจจุบัน
ศาลากลางจังหวัดทากาโอะ
ประชากร

| เชื้อชาติ | จำนวนประชากร (คน) |
| --- | --- |
ชาวญี่ปุ่น: 59,633
ชาวไต้หวัน: 863,313
ชาวเกาหลี: 598
รวม: 930,383
สำมะโน ค.ศ. 1941 (ปีโชวะที่ 16)
เขตการปกครอง

ใน ค.ศ. 1945 (ปีโชวะที่ 20) จังหวัดทากาโอะแบ่งการปกครองออกเป็น 2 นคร และ 7 อำเภอ ดังนี้
| ประเภท | ทับศัพท์ไทย | คันจิ | ฮิรางานะ | โรมาจิ |
| --- | --- | --- | --- | --- |
| นคร (市 shi) | นครทากาโอะ | 高雄市 | たかをし | Takao-shi |
| นคร (市 shi) | นครเฮโต | 屏東市 | へいとうし | Heitō-shi |
| อำเภอ (郡 gun) | อำเภอโอกายามะ | 岡山郡 | おかやまぐん | Okayama-gun |
| อำเภอ (郡 gun) | อำเภอโฮซัง | 鳳山郡 | ほうざんぐん | Hōzan-gun |
| อำเภอ (郡 gun) | อำเภอคิซัง | 旗山郡 | きざんぐん | Kizan-gun |
| อำเภอ (郡 gun) | อำเภอเฮโต | 屏東郡 | へいとうぐん | Heitō-gun |
| อำเภอ (郡 gun) | อำเภอโชชู | 潮州郡 | ちょうしゅうぐん | Chōshū-gun |
| อำเภอ (郡 gun) | อำเภอโทโก | 東港郡 | とうこうぐん | Tōkō-gun |
| อำเภอ (郡 gun) | อำเภอโคชุง | 恒春郡 | こうしゅんぐん | Kōshun-gun |
ดูเพิ่ม

ผู้สำเร็จราชการไต้หวัน
เขตการปกครองของไต้หวัน
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  อิสราเอล  สหรัฐ  ญี่ปุ่น 
เขตการปกครองของจังหวัดทากาโอะ (ค.ศ. 1945)
จังหวัดไทนัง

จังหวัดไทนัง (ญี่ปุ่น: 臺南州/台南州; โรมาจิ: Tainan-shū; ทับศัพท์: ไทนันชู) เป็นเขตการปกครองหนึ่งในของไต้หวันขณะอยู่ภายใต้การปกครองของจักรวรรดิญี่ปุ่น ปัจจุบันเป็นพื้นที่ของนครไถหนาน นครเจียอี้ เทศมณฑลเจียอี้ และเทศมณฑลยฺหวินหลิน
ประชากร

| เชื้อชาติ | จำนวนประชากร (คน) |
| --- | --- |

ชาวญี่ปุ่น: 53,446
ชาวไต้หวัน: 1,489,621
ชาวเกาหลี: 253
ทั้งหมด: 1,550,695
สำมะโน ค.ศ. 1941 (ปีโชวะที่ 16)
การแบ่งเขตการปกครอง > นครและอำเภอ

ใน ค.ศ. 1945 (ปีโชวะที่ 20) จังหวัดไทนังแบ่งออกเป็น 2 นคร และ 10 อำเภอ ดังนี้
| ประเภท | ทับศัพท์ไทย | คันจิ | ฮิรางานะ | โรมาจิ |
| --- | --- | --- | --- | --- |
| นคร  (市 shi) | นครไทนัง | 臺南市 | たいなんし | Tainan-shi |
| นคร  (市 shi) | นครคางิ | 嘉義市 | かぎし | Kagi-shi |
| อำเภอ  (郡 gun) | อำเภอนีโตโยะ | 新豐郡 | にいとよぐん | Niitoyo-gun |
| อำเภอ  (郡 gun) | อำเภอชิงกะ | 新化郡 | しんかぐん | Shinka-gun |
| อำเภอ  (郡 gun) | อำเภอโซบุง | 曽文郡 | そぶんぐん | Sobun-gun |
| อำเภอ  (郡 gun) | อำเภอโฮกูมง | 北門郡 | ほくもんぐん | Hokumon-gun |
| อำเภอ  (郡 gun) | อำเภอชิงเอ | 新営郡 | しんえいぐん | Shin'ei-gun |
| อำเภอ  (郡 gun) | อำเภอคางิ | 嘉義郡 | かぎぐん | Kagi-gun |
| อำเภอ  (郡 gun) | อำเภอโทโรกุ | 斗六郡 | とろくぐん | Toroku-gun |
| อำเภอ  (郡 gun) | อำเภอโคบิ | 虎尾郡 | こびぐん | Kobi-gun |
| อำเภอ  (郡 gun) | อำเภอโฮกูโก | 北港郡 | ほくこうぐん | Hokukō-gun |
| อำเภอ  (郡 gun) | อำเภอโทเซกิ | 東石郡 | とうせきぐん | Tōseki-gun |
ดูเพิ่ม

ผู้สำเร็จราชการไต้หวัน
เขตการปกครองของไต้หวัน
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  อิสราเอล  สหรัฐ  ญี่ปุ่น 
แผนที่จังหวัดไทนัง
เขตการปกครองของจังหวัดไทนัง (ค.ศ. 1930)
สงครามเย็นครั้งที่สอง

แผนที่แสดงตำแหน่งของสามมหาอำนาจในสงครามเย็นสมมติครั้งที่สอง: สหรัฐอเมริกา, ประเทศรัสเซีย และ ประเทศจีน.
สงครามเย็นครั้งที่สอง (อังกฤษ: Cold War II) หรือ สงครามเย็นครั้งใหม่ (อังกฤษ: New Cold War) หรือ สงครามเย็น 2.0 (อังกฤษ: Cold War 2.0) คือคำที่ใช้หมายถึงสภาวะตึงเครียดทางการเมืองและการทหารระหว่างขั้วอำนาจที่อยู่ฝ่ายตรงข้ามกันในทางภูมิรัฐศาสตร์ ซึ่งขั้วหนึ่งมักจะนำโดยรัสเซียหรือจีน ในขณะที่อีกขั้วนำโดยสหรัฐอเมริกาหรือองค์การสนธิสัญญาแอตแลนติกเหนือ (นาโต) โดยสงครามเย็นครั้งใหม่นี้มีลักษณะคล้ายคลึงกับสงครามเย็นครั้งก่อน คือมีการเผชิญหน้ากันในระดับสากลระหว่างกลุ่มตะวันตกนำโดยสหรัฐอเมริกาและกลุ่มตะวันออกนำโดยสหภาพโซเวียต ซึ่งก็คือรัฐสภาพในอดีตของประเทศรัสเซียในปัจจุบัน
เมกะซิตี

เมกะซิตี (อังกฤษ: megacity) เป็นนครขนาดใหญ่ซึ่งโดยทั่วไปถือว่ามีจำนวนประชากรมากกว่า 10 ล้านคน เมกะซิตีมีคำจำกัดความที่แน่นอนแตกต่างกันไป โดยสำนักงานกิจการเศรษฐกิจและสังคมแห่งสหประชาชาตินิยามไว้ในรายงาน "แนวโน้มความเป็นเมืองของโลก" (World Urbanization Prospects) ประจำ ค.ศ. 2018 ว่าคือจำนวนของการรวมกลุ่มเมืองที่มีผู้อยู่อาศัยมากกว่า 10 ล้านคน รายงานของมหาวิทยาลัยบ็อนระบุว่าเมกะซิตีคือ "นิยามโดยทั่วไปของพื้นที่มหานครที่มีประชากร 10 ล้านคนขึ้นไป" สำหรับรายชื่อนครอื่น ๆ ที่ตรงตามเกณฑ์คืออยู่ในระหว่าง 5 ถึง 8 ล้านคนรวมถึงมีความหนาแน่นของประชากรอยู่ที่ 2,000 คนต่อตารางกิโลเมตร คำว่าเขตเมืองขยาย มหานครและเมโทรเพล็กซ์ (metroplex) ยังถูกนำมาใช้ในภายหลังด้วย
ทั้งโลกมีเมกะซิตี อยู่ 47 เมือง โดยอยู่ในประเทศจีน 15 เมือง อินเดีย 6 เมือง
เทศบาลแสนมโนรมย์

สำหรับเมืองหลัก ดูที่ แสนมโนรมย์
| เทศบาลแสนมโนรมย์ ក្រុងសែនមនោរម្យ |
| --- | --- |
เทศบาล

ที่ตั้งเทศบาลในจังหวัดมณฑลคีรี
พิกัด: 12°27′N 107°12′E﻿ / ﻿12.450°N 107.200°E﻿ / 12.450; 107.200
เทศบาล:  กัมพูชา
จังหวัด: มณฑลคีรี
เมืองหลัก: แสนมโนรมย์
การปกครอง
 • ประเภท: เทศบาลนคร
ประชากร (2541)
 • ทั้งหมด: 7,032 คน
เขตเวลา: UTC+07:00 (ICT)
รหัสภูมิศาสตร์: 1105
เทศบาลแสนมโนรมย์ (เขมร: សែនមនោរម្យ) เป็นเทศบาลระดับอำเภอ (กฺรุง) ตั้งอยู่ในจังหวัดมณฑลคีรี ทางตะวันออกเฉียงเหนือของประเทศกัมพูชา เมืองหลวงของจังหวัดคือเมืองแสนมโนรมย์ซึ่งตั้งอยู่ในเขตเทศบาลนี้
การปกครอง

เทศบาลแสนมโนรมแบ่งออกเป็น 4 แขวง (สังกัด)
| ลำดับ | แขวง | ภาษาเขมร | ประชากร (2562) |
| --- | --- | --- | --- |
| 1 | มโนรมย์ | មនោរម្យ | 1,764 |
| 2 | สุขฎุม | សុខដុម | 2,497 |
| 3 | สเพียนเมียนเจ็ย | ស្ពានមានជ័យ | 5,927 |
| 4 | รมนา | រមនា | 3,007 |
เทศบาลไพรแวง

สำหรับเมืองหลัก ดูที่ ไพรแวง (เมือง)
| เทศบาลไพรแวง ក្រុងព្រៃវែង |
| --- | --- |
เทศบาล

เทศบาลไพรแวงที่ตั้งในประเทศกัมพูชา
พิกัด: 11°29′7″N 105°19′30″E﻿ / ﻿11.48528°N 105.32500°E﻿ / 11.48528; 105.32500
ประเทศ:  กัมพูชา
จังหวัด: ไพรแวง
เมืองหลวง: Prey Veng
การปกครอง
 • ประเภท: เทศบาลนคร
 • นายกเทศมนตรี: Sin Sarak
ประชากร (2551)
 • ทั้งหมด: 23,890 คน
เขตเวลา: UTC+7 (ICT)
รหัสภูมิศาสตร์: 1410
เทศบาลไพรแวง (เขมร: ក្រុងព្រៃវែង, ออกเสียง [prɨj.ʋɛːŋ]) เป็นเทศบาลระดับอำเภอ (กฺรุง) ตั้งอยู่ในจังหวัดไพรแวง ทางตะวันออกเฉียงใต้ของประเทศกัมพูชา เมืองหลักของจังหวัดคือเมืองไพรแวงตั้งอยู่ในเขตเทศบาลนี้
การปกครอง

| ลำดับ | รหัสอำเภอ | แขวง (สังกัด) |
| --- | --- | --- |
| 1 | 1410-01 | บาราย សង្កាត់បារាយណ៍ |
| 2 | 1410-02 | เชิงตึก សង្កាត់ជើងទឹក |
| 3 | 1410-03 | กำปงเลียว  សង្កាត់កំពង់លាវ |
| 4 | 1410-04 | ตาเกา សង្កាត់តាកោ |
พระมหานามเถระ

| พระมหานามเถระ |
| --- | --- |
ภาพวาดพระปัญจวัคคีย์ทั้ง 5 สดับพระปฐมเทศนาในวันอาสาฬหบูชา
ข้อมูลทั่วไป
ชื่อเดิม: มหานามพราหมณ์
ชื่ออื่น: พระมหานามเถระ
สถานที่เกิด: เมืองกบิลพัสดุ์
สถานที่บวช: ป่าอิสิปตนมฤคทายวัน (วันแรม 3 ค่ำ เดือน 8)
วิธีบวช: เอหิภิกขุอุปสัมปทา
สถานที่บรรลุธรรม: ป่าอิสิปตนมฤคทายวัน บรรลุพระอรหันต์พร้อมกับปัญจวัคคีย์ด้วยอนัตตลักขณสูตร
ฐานะเดิม
ชาวเมือง: เมืองกบิลพัสดุ์ แคว้นสักกะ
บิดา: บิดาท่านเป็นพราหมณ์ 1 ใน 8 คนที่ทำนายลักษณะเจ้าชายสิทธัตถะ ในวันขนานพระนามหลังเจ้าชายประสูติได้ 5 วัน
วรรณะเดิม: พราหมณ์
การศึกษา: จบไตรเพท
สถานที่รำลึก
สถานที่: ธรรมเมกขสถูป, ธรรมราชิกสถูป (สถานที่บรรลุพระอรหันต์) ภายในป่าอิสิปตนมฤคทายวัน หรือสารนาถในปัจจุบัน
 สถานีย่อยพระพุทธศาสนา
พระมหานามะ หรือ พระมหานามเถระ เป็นพระภิกษุสาวกของพระพุทธเจ้า เป็นหนึ่งในปัญจวัคคีย์ และพระอสีติมหาสาวก
พระมหานามะ เมื่อได้ตรัสรู้ธรรมแล้ว มีบทบาทสำคัญในการช่วยเผยแพร่พระพุทธศาสนาในช่วงต้นพุทธกาล ท่านดำรงอายุพอสมควรแก่กาลก็ดับขันธปรินิพพาน
ชาติกำเนิด

พระมหานามะ เกิดในตระกูลพราหมณ์ในกรุงกบิลพัสดุ์ เดิมชื่อ “มหานามพราหมณ์”
การศึกษา

เมื่อเจริญเติบโตขึ้น ท่านได้ศึกษาศิลปะวิทยาจนจบไตรเพทในสำนักพราหมณ์แห่งเมืองกบิลพัสดุ์
สาเหตุที่ออกบวช

เนื่องด้วยพราหมณ์ผู้เป็นบิดาของท่าน เคยเป็นพราหมณ์ 1 ใน 8 คนที่ได้รับนิมนต์เข้ารับภัตตาหารในพระราชวังกรุงกบิลพัสดุ์ในวันขนานพระนามเจ้าชายสิทธัตถะ และได้ทำนายว่าเจ้าชายสิทธัตถะหากออกผนวชจะได้บรรลุธรรมเป็นพระอรหันตสัมมาสัมพุทธเจ้า บิดาของท่านจึงตั้งใจว่าหากเจ้าชายออกผนวชตนจะออกบวชตาม แต่ด้วยบิดาของท่านมีอายุมากแล้ว และเกรงว่าตนอาจจะอยู่ไม่ถึงวันที่เจ้าชายบรรลุเป็นพระอรหันต์ ท่านจึงสั่งเสียให้ลูกชายคือมหานามพราหมณ์ออกบวชหากเจ้าชายออกผนวชตามคำทำนาย โดยเมื่อเจ้าชายออกบวชท่านได้ตามโกณฑัญญะพราหมณ์และบุตรพราหมณ์ 108 จำนวน 3 คนออกบวชด้วย
ประวัติของท่านหลังจากนี้คล้ายคลึงกับประวัติท่านพระอัญญาโกณฑัญญะ
ความสำคัญในพระพุทธศาสนา

พระมหานามะแม้จะเป็นหนึ่งใน 5 ของกลุ่มพระปัญจวัคคีย์ แต่หลังจากตรัสรู้ธรรมแล้ว ท่านไม่ปรากฏบทบาทสำคัญในทางพระพุทธศาสนาในคัมภีร์ทางพระพุทธศาสนา แต่อย่างไรก็ดีท่านก็ถือว่าเป็นผู้มีส่วนสำคัญในการช่วยพระพุทธเจ้าเผยแพร่พระพุทธศาสนาในช่วงต้นพุทธกาล
บั้นปลายชีวิต

ในคัมภีร์ทางพระพุทธศาสนาไม่ระบุว่าท่านดับขันธปรินิพพานเมื่อใดและที่ใด แต่ท่านคงดำรงขันธ์อยู่พอสมควรแก่กาลจึงปรินิพพาน
ดูเพิ่ม

พระอัญญาโกณฑัญญะ
ปัญจวัคคีย์
แหล่งข้อมูลอื่น

เว็บไซต์ 84000
เว็บไชต ธรรมะ เกตเวย์ เก็บถาวร 2009-04-15 ที่ เวย์แบ็กแมชชีน
| ด ค กปัญจวัคคีย์ทั้ง 5 |
| --- | --- |
อัญญาโกณฑัญญะ • วัปปะ • ภัททิยะ • มหานามะ • อัสสชิ
พระพรหมวชิรคุณ (ไพบูลย์ สุมงฺคโล)

| พระพรหมวชิรคุณ (ไพบูลย์ สุมงฺคโล) |
| --- | --- |

ส่วนบุคคล
เกิด: 3 สิงหาคม พ.ศ. 2477 อำเภอเกาะคา จังหวัดลำปาง สยาม (89 ปี)
มรณภาพ: 26 กันยายน พ.ศ. 2566 โรงพยาบาลกรุงเทพ เขตห้วยขวาง กรุงเทพมหานคร
นิกาย: ธรรมยุติกนิกาย
การศึกษา: นักธรรมเอก
ตำแหน่งชั้นสูง
ที่อยู่: วัดเทพนิมิตสุดเขตสยาม เชียงราย
อุปสมบท: พ.ศ. 2507
พรรษา: 59
ตำแหน่ง: พระราชาคณะเจ้าคณะรอง
พระพรหมวชิรคุณ (ไพบูลย์ สุมงฺคโล) เป็นพระราชาคณะเจ้าคณะรองของฝ่ายธรรมยุต ผู้เป็นพระวิปัสสนาจารย์ปฏิบัติกรรมฐานที่นับถือของพุทธศาสนิกชนชาวไทย
โดยเป็นเจ้าอาวาสและผู้สร้างวัดที่มีชื่อเสียงในประเทศไทยหลายแห่ง เช่น วัดอนาลโยทิพยาราม วัดรัตนวนาราม จังหวัดพะเยา และวัดพุทธบาทสุทธาวาส จังหวัดลำปาง
ประวัติ

พระพรหมวชิรคุณมีนามเดิมว่า ไพบูลย์ สิทธิ เป็นบุตรของคำ สิทธิ คหบดีชาวลำปาง ผู้เป็นบิดา และกองแก้ว สิทธิ ผู้เป็นมารดา โดยเกิดเมื่อวันที่ 3 สิงหาคม พ.ศ. 2477 ที่อำเภอเกาะคา จังหวัดลำปาง เมื่อปฐมวัยศึกษาที่โรงเรียนปรินส์รอยแยลส์วิทยาลัย จนจบการศึกษา
เมื่ออายุ 29 ปี ได้อุปสมบทที่วัดป่าสำราญนิวาส จังหวัดลำปาง โดยมีพระครูธรรมาภิวัฒน์ เป็นพระอุปัชฌาย์ หลังอุปสมบทได้ออกจาริกธุดงค์ในพื้นที่ภาคเหนือและภาคอีสาน ภายใต้การอบรมจากหลวงปู่หลวง กตปุญโญ ในพื้นที่จังหวัดเชียงใหม่ จังหวัดแม่ฮ่องสอน และจังหวัดเชียงราย
เมื่อปี พ.ศ. 2513 ได้จาริกธุดงค์ร่วมกับพระญาณวิศิษฏ์ (ทอง จนฺทสิริ) ชาวบ้านได้มาทำบุญฟังเทศน์ เกิดความศรัทธานิมนต์ให้บูรณะวัดร้างแห่งหนึ่ง ชื่อว่า วัดรัตนวนาราม ที่ตำบลท่าวังทอง อำเภอเมือง จังหวัดพะเยา ต่อมา เมื่อปี พ.ศ. 2525 ชาวบ้านจากฝั่งกว๊านพะเยาได้นิมนต์สร้างสถานที่สัปปายะบนดอยบุษราคัม ชื่อว่า วัดอนาลโยทิพยาราม ที่ตำบลต๋อม อำเภอเมือง จังหวัดพะเยา
ต่อมา เมื่อปี พ.ศ. 2553 เป็นประธานการจัดสร้างวัดพุทธบาทสุทธาวาส เพื่อเฉลิมพระเกียรติเนื่องในวันพระบรมราชสมภพ 200 ปี แห่งพระบาทสมเด็จพระจอมเกล้าเจ้าอยู่หัว ชื่อว่า วัดเฉลิมพระเกียรติพระจอมเกล้าราชานุสรณ์ ที่อำเภอแจ้ห่ม จังหวัดลำปาง
เมื่อวันที่ 14 กรกฎาคม พ.ศ. 2564 พระบาทสมเด็จพระวชิรเกล้าเจ้าอยู่หัวทรงมีพระบรมราชโองการให้สถาปนาสมณศักดิ์เป็น พระพรหมวชิรคุณ เป็นพระราชาคณะเจ้าคณะรอง สถิตวัดเทพนิมิตสุดเขตสยาม มีฐานานุศักดิ์ตั้งฐานานุกรมได้ 8 รูป
เมื่อวันที่ 26 กันยายน พ.ศ. 2566 พระพรหมวชิรคุณมรณภาพที่โรงพยาบาลกรุงเทพ เขตห้วยขวาง กรุงเทพมหานคร สิริอายุ 89 ปี
สมณศักดิ์

2 ธันวาคม พ.ศ. 2532 ได้รับพระราชทานสมณศักดิ์เป็นพระราชาคณะชั้นสามัญยก ฝ่ายวิปัสสนาธุระที่ พระปัญญาพิศาลเถร
17 สิงหาคม พ.ศ. 2547 ได้รับพระราชทานสมณศักดิ์เป็นพระราชาคณะชั้นราช ฝ่ายวิปัสสนาธุระที่ พระราชสังวรญาณ พิศาลพัฒนกิจ ยติคณิสสร บวรสังฆาราม คามวาสี
8 ธันวาคม พ.ศ. 2551 ได้รับพระราชทานสมณศักดิ์เป็นพระราชาคณะชั้นเทพ ฝ่ายวิปัสสนาธุระที่ พระเทพวิสุทธิญาณ ภาวนาวิธานปรีชา ศาสนภารธุราทร ยติคณิสสร บวรสังฆาราม คามวาสี
28 กรกฎาคม พ.ศ. 2562 ได้รับพระราชทานสมณศักดิ์เป็นพระราชาคณะชั้นธรรม ฝ่ายวิปัสสนาธุระที่ พระธรรมวิสุทธิญาณ ภาวนาวิธานปรีชา ญาณธรรมปคุณ ไพบูลศาสนกิจจาทร ยติคณิสสร บวรสังฆาราม คามวาสี
14 กรกฎาคม พ.ศ. 2564 ได้รับพระราชทานสมณศักดิ์เป็นพระราชาคณะเจ้าคณะรอง มีราชทินนามจารึกในหิรัญบัฏว่า พระพรหมวชิรคุณ วิบุลประชาพัฒนาการ ภาวนาวิธานโกศล วิมลศาสนกิจดิลก สาธกธรรมวิจิตร ยติคณิสสร บวรสังฆาราม คามวาสี
เครื่องประกอบอิสริยยศและพวงมาลาของพระพรหมวชิรคุณ
โลดี เอ็กซ์ เนกซท์ไอดอล

| โลดี เอ็กซ์ เนกซท์ไอดอล |
| --- | --- |
ประเภท: เรียลลิตีโชว์
พิธีกร: กันต์ กันตถาวร
ประเทศแหล่งกำเนิด:  ไทย
ภาษาต้นฉบับ:  ไทย
จำนวนฤดูกาล: 1
จำนวนตอน: 12
การผลิต
สถานที่ถ่ายทำ: รอบ Battle: โรงละครเคแบงก์สยามพิฆเนศ รอบอื่นๆ: เวิร์คพอยท์สตูดิโอ
กล้อง: multi camera
ความยาวตอน: 32-65 นาที
บริษัทผู้ผลิต: เวิร์คพอยท์ เอ็นเทอร์เทนเมนท์
ออกอากาศ
เครือข่าย: ช่องเวิร์คพอยท์
ออกอากาศ: 16 พฤศจิกายน พ.ศ. 2563 - 1 กุมภาพันธ์ พ.ศ. 2564
โลดี เอ็กซ์ เนกซท์ไอดอล (อังกฤษ: Lodi X Next Idol) เป็นรายการประกวดไอดอลเกิร์ลกรุ๊ป ที่รวบรวมเหล่าไอดอลเกิร์ลกรุ๊ปทั้ง 20 วง มาแข่งขันกันในรูปแบบเซอร์ไวเวอร์ เพื่อค้นหาวงไอดอลหญิงที่เป็นที่สุดของเมืองไทย ผ่านการร้อง การเต้น ของพวกเธอ ที่ต้องอาศัยความพยายาม และความสามัคคีของทีม เพื่อให้ก้าวไปสู่จุดสูงสุดของวงไอดอลไทย ผลิตรายการโดยบริษัท เวิร์คพอยท์ เอ็นเทอร์เทนเมนท์ จำกัด (มหาชน) ออกอากาศทางช่องเวิร์คพอยท์ ดำเนินรายการโดยกันต์ กันตถาวร ทุกวันจันทร์ เวลา 21.30 - 22.30 น. เริ่มออกอากาศเมื่อวันที่ 16 พฤศจิกายน พ.ศ. 2563 ถึงวันที่ 1 กุมภาพันธ์ พ.ศ. 2564
รูปแบบรายการ > รอบที่ 1 : รอบ Battle

ผู้เข้าแข่งขันทั้ง 20 วงจะต้องแสดงใช้เพลงตัวเอง โดยจับคู่ Battle กันทั้งหมด 10 คู่ เริ่มจากพิธีกรจะเริ่มจับสลากเลือกวงแรกขึ้นมา วงที่เหลือที่อยากจะแข่งกับวงแรกจะต้องยกป้ายเพื่อขอ Battle ในกรณีมีวงยกป้ายขอ Battle มากกว่า 1 วง วงที่อยู่บนเวทีจะต้องเลือกวงจะแข่งกับวงใด ในกรณีที่ไม่มีวงใดยกป้ายขอ Battle เลย จะถือว่าได้ผ่านเข้ารอบโดยอัตโนมัติ โดยผลการตัดสินในแต่ละคู่จะมาจากกรรมการ โดยผู้ชนะจะต้องได้คะแนน 2 ใน 3 จากกรรมการถือว่าได้ผ่านเข้าสู่รอบต่อไป
รูปแบบรายการ > รอบที่ 2 : รอบ 3 STAND

แต่ละวงจะต้องทำการแสดงทีละวง ใช้เพลงดังในอดีต กรรมการจะให้คะแนน โดยคะแนนรวมทั้งหมด 300 คะแนน วงที่มีคะแนนมากที่สุด 3 อันดับแรก จะได้ขึ้นไปนั่งบน STAND หลังจากแสดงเสร็จทั้ง 10 วง วงที่ได้นั่งอยู่บน STAND แปลว่าวงที่ได้คะแนนสูงสุด 3 อันดับ จะได้ผ่านเข้าสู่รอบ Final
รูปแบบรายการ > รอบที่ 3 : รอบ Final

เข้าสู่รอบนี้จะต้องทำการแสดงโชว์ออกมาผ่านการถ่ายทอดสด แต่ละวงจะต้องทำการแสดงทีละวง เพลงที่ใช้ในรอบนี้จะต้องเป็นเพลงซิงเกิลใหม่ที่ไม่เคยได้ยินที่ไหนมาก่อน ท่าเต้นที่ไม่เคยได้เห็นมาก่อน การตัดสินมาจากผู้ชมทางบ้านโดยการโหวต การโหวตจะสามารถโหวตได้ไม่จำกัดจำนวนครั้ง ผลโหวตจะมาจากคะแนนทาง SMS วงที่ได้รับผลโหวตสูงที่สุดจะเป็นผู้ชนะ
พิธีกรและกรรมการ > พิธีกร

กันต์ กันตถาวร
พิธีกรและกรรมการ > กรรมการ

รอบที่ 1
พิชญะ นิธิไพศาลกุล นักร้อง, นักแสดง, พิธีกร, ยูทูบเบอร์
รสสุคนธ์ กองเกตุ นักพูดสร้างแรงบันดาลใจ, แอ็คติ้งโค้ช , พิธีกร
จันจิรา จันทร์พิทักษ์ชัย นักร้อง, นักแสดง, พิธีกร, ดีเจ
รอบที่ 2
คริส หอวัง นักแสดง, นางแบบ
ศิรภัสรา สินตระการผล นักร้อง, นักแสดง, นางแบบ
อิศรา กิจนิตย์ชีว์ นักร้อง, นักดนตรี, นักแสดง
รอบที่ 3
พิชญะ นิธิไพศาลกุล
คริส หอวัง
รสสุคนธ์ กองเกตุ
วงไกอา
วงที่เข้าแข่งขัน

หมายเหตุ: รายชื่อและจำนวนสมาชิก ตามสถานะในวันถ่ายทำรายการ
วงที่เข้าแข่งขัน > AKIRA KURO

อะกิระคุโระ ไอดอลเกิร์ลกรุ๊ปที่เป็นไอดอลใต้ดิน (จิกะไอดอล) ชื่อวงมีความหมายว่า "แสงสว่างสีดำ" มีความแตกต่างทางภาพลักษณะที่ดูเข้มข้น จริงจัง แนวเพลงออลเทอร์นาทิฟร็อก ประกอบด้วยสมาชิกทั้งหมด 6 คน ได้แก่ แบมบี้, ชูก้า, พั้นช์, นัชชี่, อิ่ม, เฟริน
วงที่เข้าแข่งขัน > AMERYU

อาเมะริว ไอดอลเกิร์ลกรุ๊ปที่เป็นไอดอลใต้ดิน (จิกะไอดอล) ชื่อวงมีความหมายว่า "ลูกกวาด-มังกร" ความหวานจากลูกกวาดปนความเท่จากมังกร แสดงภาพรวมวงที่มีลุคหวาน แต่จะมีโชว์ที่ดุดันดุจดั่งมังกร ประกอบด้วยสมาชิกทั้งหมด 6 คน ได้แก่ โมบาย, รูบี้, เจนนี่, มินมิน, พิงฟ้า, สโนพลอย
วงที่เข้าแข่งขัน > ASTER

แอสเตอร์ ไอดอลเกิร์ลกรุ๊ป ชื่อวงเป็นชื่อของดอกไม้ชื่อว่าดอกแอสเตอร์ เป็นวงน้องสาวของวง Daisy Daisy ภายใต้สังกัด Marry Go Sound ประกอบด้วยสมาชิกทั้งหมด 9 คน ได้แก่ เดียร์, แซนดี้, มิ้ง, โกรัน, ไอซ์, กัน, ใบหยก, ชาชา, ลูกเกด
วงที่เข้าแข่งขัน > Cheesy Pie

ชีสซีพาย ไอดอลเกิร์ลกรุ๊ป จากค่าย Cm Cafe ค่ายเพลงคอนเซ็ปต์ร้านขนมหวาน ภาพลักษณ์ทั้งแซ่บและน่ารักผสมผสานกันอย่างลงตัว แนวเพลงสไตล์ทีป็อป ประกอบด้วยสมาชิกทั้งหมด 6 คน ได้แก่ นาวลิ้ม, เบบี้, มีมี่, นาโฮะ, แอนนา, อะตอม
วงที่เข้าแข่งขัน > DAISY DAISY

เดซี่ เดซี่ วงไอดอลเกิร์ลกรุ๊ป มาพร้อมความน่ารักสดใส ที่เปรียบเสมือนดอกเดซี่สีขาวบริสุทธิ์ที่มากับความสดใสและพลังบวก แนวเพลงเอเชียนป็อป ไทย เกาหลี ญี่ปุ่น สังกัด Merry Go Sound ประกอบด้วยสมาชิกทั้งหมด 7 คน ได้แก่ หนิงหนิง, กุ๊กกิ๊ก, แฮมมี่, ลิซ่า, นายน์, เกรซ, วาวา
วงที่เข้าแข่งขัน > FEVER

ฟีเวอร์ ไอดอลเกิร์ลกรุ๊ปอินดี้ แนวเพลงซินธ์ป็อป อินดี้ป็อป มีความแตกต่างจากไอดอลวงอื่น จากค่ายโรมรัน เอนเตอร์เทนเม้นท์ ประกอบด้วยสมาชิกทั้งหมด 12 คน ได้แก่ บีมบีม, บีม, สแปม, ปาย,​บอส​, ใบบัว, ใบเฟิร์น, ใบหม่อน,​ ป็อป, ฟอล์ย,​ ซู, ซี
วงที่เข้าแข่งขัน > I-MI

ไอมิ ไอดอลเกิร์ลกรุ๊ป ชื่อวงมีความหมายว่า "ความรักที่สวยงาม" คอนเซ็ปต์วง เด็กผู้หญิงที่มีความฝันและอยากที่จะเป็นไอดอลและทำความฝันของตัวเอง โดยไม่ยอมแพ้ต่ออุปสรรคที่พวกเขาได้เคยเจอมา จากค่าย DM66 ประกอบด้วยสมาชิกทั้งหมด 7 คน คือ อินอิน, มุนินท์ , แบม, มายเดียร์, ยุ้ย, เฌอเอม, เรม่อน
วงที่เข้าแข่งขัน > Melt Mallow

เมลท์ มัลโล่ ไอดอลเกิร์ลกรุ๊ปในรูปแบบวงดนตรี คอนเซ็ปต์วง ความไม่สมบูรณ์แบบคือความสวยงามของโลก สัญลักษณ์ของวงเป็นดอกไม้ที่กำลังละลายแต่พร้อมจะมอบพลังความรักอันบริสุทธิ์และปัดเป่าสิ่งชั่วร้ายออกไปจากทุกคน ภายใต้สังกัด Ren Entertainment ประกอบด้วยสมาชิกทั้งหมด 6 คน ได้แก่ ข้าวเจ้า, ปิ่น, มุก, บี, แจม, แพร
วงที่เข้าแข่งขัน > Pretzelle

เพรทเซล ไอดอลเกิร์ลกรุ๊ป ชื่อวงมาจาก "ขนมเพรตเซล" ที่มีรูปร่างคล้ายกับ "อินฟินิตี้" ที่เหมือนกับส่งมอบความสุขและความสนุกให้กับทุกคนแบบไม่มีที่สิ้นสุด จากค่าย FiveFourRecords ประกอบด้วยสมาชิกทั้งหมด 3 คน ได้แก่ อิ้น, ไอซ์, บะหมี่
วงที่เข้าแข่งขัน > RedSpin

เรดสปิน วงไอดอลเกิร์ลกรุ๊ป ที่เต็มเปี่ยมไปด้วยความสามารถ ที่มาของชื่อวงมาจากคำว่า Red สีแดงที่แสดงออกถึงความสดใส ส่วน Spin คือการกระจายออก รวมกันก็เลยหมายถึงการกระจายความสดใส จากค่าย BH BrickHouse ประกอบด้วยสมาชิกทั้งหมด 6 คน ได้แก่ เปเป้, พิมมี่, ไดอารี่, ฟ้าพราวด์, ปอร์เช่, แพร
วงที่เข้าแข่งขัน > S16 NEW GEN PROJECT

เอสซิกซ์ทีน นิว เจน โปรเจกต์ ไอดอลเกิร์ลกรุ๊ป เป็นวงน้องสาวของวง Sweat16 ภายใต้สังกัด โยชิโมโต้ เอ็นเทอร์เทนเมนท์ (ไทยแลนด์) ประกอบด้วยสมาชิกทั้งหมด 9 คน ได้แก่ บิว, มีร่า, มัชมิ้น, เบส, ปุยฝ้าย, จินนี่, พิมกาน, วีวี่, มินนี่
วงที่เข้าแข่งขัน > PEACH YOU (SECRET12 ในรอบที่ 1)

ซีเครท ทเวล วงไอดอลเกิร์ลกรุ๊ป มีสัญลักษณ์และคอนเซ็ปต์คือ "ผีเสื้อ" สื่อความหมายถึงการเติบโต แข็งแกร่ง ก้าวผ่านช่วงวัยของเหล่าเด็กสาวเหมือนกับวงจรชีวิตของผีเสื้อ ประกอบด้วยสมาชิกทั้งหมด 5 คน ได้แก่ มิยู, แอมโกะ, จินจิน, สมายด์, ราลี
พีชยู วงไอดอลเกิร์ลกรุ๊ป ที่มีความน่ารัก สดใส และเป็นตัวของตัวเองกับคอนเซปต์ลูกสาวเจ้าของสวนพีชที่จะส่งมอบลูกพีชแทนคำในใจให้กับทุกคน จากค่าย Generation Cute ประกอบด้วยสมาชิกที่แข่งขันในรอบที่สอง 5 คน ได้แก่ มิยู, แอมโกะ, จินจิน, มายด์, สมายด์
วงที่เข้าแข่งขัน > ShiningStars

ชายนิ่งสตาร์ วงไอดอลเกิร์ลกรุ๊ป สไตล์ญี่ปุ่น คอนเซปต์ "ไอดอลสวนสนุก" สังกัด REN Entertainment ประกอบด้วยสมาชิกทั้งหมด 5 คน ได้แก่ ไมไม, วินนี่, ไอญ่า, ยุ้ย, แพรวเล็ก
วงที่เข้าแข่งขัน > Siam Dream

สยามดรีม วงไอดอลเกิร์ลกรุ๊ป สไตล์ญี่ปุ่น คอนเซปต์ "การนำความเป็นไทย มาผสมกับวัฒนธรรมไอดอลญี่ปุ่น" ภายใต้สังกัด I-GET จากประเทศญี่ปุ่น ประกอบด้วยสมาชิกทั้งหมด 6 คน ได้แก่ มิซากะ, แฟนนี่, มาทิลด้า, มิโฮะ, มิวสิค, ไอซ์
วงที่เข้าแข่งขัน > SIXTER

ซิกเตอร์ วงไอดอลเกิร์ลกรุ๊ป ชื่อวงมาจากคำว่า Sister และคำว่า Six ซึ่งหมายถึงการรวมตัวของพี่สาวทั้ง 6 ที่มีความเป็นผู้ใหญ่ แข็งแรง และมาพร้อมกับสไตล์ที่หลากหลาย ไม่ว่าจะเป็นร้อง เต้น แรป จากค่าย BROS Music & Entertainment ประกอบด้วยสมาชิกทั้งหมด 6 คน ได้แก่ เฟิร์น, อิง, แก้ว, เบลล์, มัช, มะปราง
วงที่เข้าแข่งขัน > SUMOMO

ซูโมโมะ วงไอดอลเกิร์ลกรุ๊ป วงน้องสาวของวงไอดอลยอดนิยมในประเทศญี่ปุ่น FES☆TIVE จากการร่วมมือกันระหว่างประเทศไทยและญี่ปุ่น ภายใต้ค่าย UPDANCE ENTERTAINMENT คอนเซปต์ ที่พูดถึงสเน่ห์ ความน่ารัก ภาพลักษณ์ที่ผสมผสานทั้งความอ่อนหวานและความเปรี๊ยวเหมือนลูกพีช ประกอบด้วยสมาชิกทั้งหมด 8 คน ได้แก่ นุ่น, กีต้าร์, เอฟ, น้ำฟ้า, ใบเตย, บิวตี้, บิว, เจน
วงที่เข้าแข่งขัน > SY51

เอสวาย51 หรือย่อมาจาก โซเมะอิโยชิโนะ51 ไอดอลเกิร์ลกรุ๊ปจากเชียงใหม่ โลคอลไอดอลกรุ๊ปแรกในไทย ชื่อมาจากชื่อพันธุ์ของดอกซากุระที่สวยที่สุด แล้วมันเปรียบเหมือนกับดอกนางพญาเสือโคร่งของไทยที่ภาคเหนือ ส่วน 51 เป็นเลขที่ดี เลขมงคล ภาพลักษณ์ที่สดใสแนวเพลงสนุกสนานและหลากหลาย จากค่าย Act Arts Studio ประกอบด้วยสมาชิกทั้งหมด 7 คน ได้แก่ น้ำ, กีต้าร์, ปาล์มมี่, หญิง, พริกหวาน, พลอยพิม, เฟิสท์
วงที่เข้าแข่งขัน > TOSSAGIRLS

ทศเกิร์ล วงเมทัลเกิร์ลกรุ๊ปวงแรกของไทย คอนเซปต์ "ลูกสาวทศกัณฐ์" ภายใต้สังกัด ไวท์ไลน์ แนวเพลงเมทัลร็อกไทย กลิ่นอายเจร็อกที่ผสมความเป็นไทยสอดแทรกไว้ในดนตรี ประกอบด้วยสมาชิกทั้งหมด 5 คน ได้แก่ มะยม, สไบ, สตาร์, ฟางฟาง, เนเน่